बीकानेर एक अलमस्त शहर है, अलमस्त इसलिए कि यहाँ के लोग बेफिक्र के साथ अपना जीवन यापन करते है।
बीकानेर नगर की स्थापना के विषय मे दो कहानियाँ लोक में प्रचलित है। एक तो यह कि, नापा साँखला जो कि बीकाजी के मामा थे उन्होंने राव जोधा से कहा कि आपने भले ही राव सांतल जी को जोधपुर का उत्तराधिकारी बनाया किंतु बीकाजी को कुछ सैनिक सहायता सहित सारुँडे का पट्टा दे दीजिये। वह वीर तथा भाग्य का धनी है। वह अपने बूते खुद अपना राज्य स्थापित कर लेगा। जोधाजी ने नापा की सलाह मान ली। और पचास सैनिकों सहित पट्टा नापा को दे दिया।
बीकाजी ने यह फैसला राजी खुशी मान लिया। उस समय कांधल जी, रूपा जी, मांडल जी, नथु जी और नन्दा जी ये पाँच सरदार जो जोधा के सगे भाई थे साथ ही नापा साँखला, बेला पडिहार, लाला लखन सिंह बैद, चौथमल कोठारी, नाहर सिंह बच्छावत, विक्रम सिंह राजपुरोहित, सालू जी राठी आदि कई लोगों ने राव बीका जी का साथ दिया। इन सरदारों के साथ राव बीका जी ने बीकानेर की स्थापना की। सालू जी राठी जोधपुर के ओंसिया गाँव के निवासी थे। वे अपने साथ अपने आराधय देव मरूनायक या मूलनायक की मूर्ति साथ लायें आज भी उनके वंशज साले की होली पे होलिका दहन करते है। साले का अर्थ बहन के भाई के रूप में न होकर सालू जी के अपभ्रंश के रूप में होता है।

बीकानेर की स्थापना के पीछे दूसरी कहानी ये हैं कि एक दिन राव जोधा दरबार में बैठे थे बीकाजी दरबार में देर से आये तथा प्रणाम कर अपने चाचा कांधल से कान में धीरे धीरे बात करने लगे यह देख कर जोधा ने व्यँग्य में कहा “मालूम होता है कि चाचा-भतीजा किसी नवीन राज्य को विजित करने की योजना बना रहे हैं"। इस पर बीका और कांधल ने कहाँ कि यदि आप की कृपा हो तो यही होगा। और इसी के साथ चाचा – भतीजा दोनों दरबार से उठ के चले आये तथा दोनों ने बीकानेर राज्य की स्थापना की। इस संबंध में एक लोक दोहा भी प्रचलित है-

"पन्द्रह सौ पैंतालवे, सुद बैसाख सुमेर

थावर बीज थरपियो, बीका बीकानेर"

इस प्रकार एक ताने की प्रतिक्रिया से बीकानेर की स्थापना हुई। वैसे ये क्षेत्र तब भी निर्जन नहीं था इस क्षेत्र में जाट जाति के कई गाँव थे। जिनका स्वयं का शासन चलता था! बीका ने यहां एक योगी का रूप धरा और राजा के दरबार मे पेश हुआ और करतब दिखाए राजा प्रसन्न हो गया! बीका ने शर्त रखी कि अगला काम अगर महाराज कर दे तो मैं उनका ताउम्र दास बनकर रहूंगा अन्यथा उनको अपना राज्य मुझे सौंपना पड़ेगा! राजा ने यह स्वीकार कर लिया। बीका ने पैर के अंगूठे से अपने माथे को छूकर कहा महाराज यह करके दिखाए।
राजा यह न कर सका।
शर्तवश राजा ने अपना राज्य बीका को सुपुर्द कर दिया और कहा कि जब इतना बड़ा इनाम मिल रहा है तो इसकी निशानी भी रहनी चाहिए अतः आज के बाद तुम्हारा और तुम्हारे वंशजों का राजतिलक जाट जाति करेगी और तुमने इस करतब में पैर के अंगूठे के इस्तेमाल किया है तो गोदारा गोत का जाट अपने पैर के अंगूठे से तुम्हारा राजतिलक करेगा। बीका ने स्वीकार कर लिया, आज तक यही होता आ रहा है, बीकानेर शासकों का तिलक गोदारा जाट अपने पैर के अंगूठे से करता है!
जिनमे सरस गद के राजा सरस जी महाराज और अन्य कइ राजा राज्य करते थे। तदन्तर राव बीका जी ने बीकानेर नगर की स्थापना की।

इतिहास
पशु-पक्षी
जलवायु
दस्तकारी